## APSTIPRINĀTS

Viļakas novada domes

Iepirkumu komisijas

28.05.2018. sēdē

(protokols Nr.1)

Iepirkumu komisijas priekšsēdētāja

\_\_\_\_\_\_\_\_\_\_\_\_\_\_\_\_\_\_\_\_ T.Locāne

**Publisko iepirkumu likuma 9.panta kārtībā organizētā iepirkuma**

 **„Grants seguma atjaunošana Viļakas pilsētas Eržepoles ielai”**

**(ID.Nr.VND 2018/17 MI)**

**nolikums**

Viļakā

2018

#### **A. sadaļa: VISPĀRĒJIE NOTEIKUMI PRETENDENTIEM**

**1. Iepirkuma priekšmets**

Grants seguma atjaunošana Viļakas pilsētas Eržepoles ielai

##### **2. Iepirkuma identifikācijas numurs**

VND 2018/17 MI

3. Pasūtītājs, kontaktpersonas:

3.1. Pasūtītājs:

Viļakas novada dome,

Abrenes iela 26, Viļaka, Viļakas novads, LV-4583

Reģ.Nr.90009115618

3.2. Kontaktpersonas:

3.2.1. saistībā ar iepirkuma priekšmetu:

- Mārtiņš Rēdmanis, Viļakas novada domes Tehniskās nodaļas vadītājs, mob.27807820;

- Zigrīda Vancāne, Viļakas novada domes izpilddirektore, mob.29127294.

3.2.2. saistībā ar iepirkuma dokumentu sagatavošanu un noformēšanu – Dace Dzērve, Viļakas novada domes Iepirkumu komisijas sekretāre, mob.28319507, e-pasta adrese dacedzerve@tvnet.lv

**4. Pretendents**

4.1. Fiziska persona vai juridiska persona, šādu personu apvienība jebkurā to kombinācijā, kura iesniegusi piedāvājumu.

**5. Paredzamais līguma izpildes laiks un vieta**

5.1. Līguma izpildes laiks – līdz 30.11.2018.

5.2. Līguma izpildes vieta – Viļakas pilsētas Eržepoles iela.

**6. Piedāvājumu iesniegšanas un atvēršanas vieta, termiņš**

6.1. Piedāvājumi var tikt nosūtīti pa pastu vai iesniegti personīgi līdz **11.06.2018., plkst.13.00**.

6.2. Piedāvājuma iesniegšanas vieta iesniegšanai personīgi:

Viļakas novada domē (1.stāvs, 101.kabinets) pie Viļakas novada domes Iepirkumu komisijas sekretāres darba dienās no plkst.8.30 līdz 16.00, adrese: Abrenes iela 26, Viļaka, Viļakas novads, LV-4583.

6.3. Ja piedāvājumu iesniedz nosūtot pa pastu, pasūtītājam to ir jāsaņem norādītajā adresē līdz 6.1.punktā norādītā piedāvājumu iesniegšanas termiņa beigām.

6.4. Noteiktajā termiņā saņemtie piedāvājumi tiek reģistrēti to iesniegšanas secībā.

6.5. Piedāvājumi tiks atvērti Viļakas novada domē (1.stāvs, 101.kabinets) 11.06.2018., plkt.13.00.

6.6. Pretendents nevar iesniegt piedāvājuma variantus.

**7. Piedāvājuma noformēšana**

7.1. Piedāvājumu iesniedz 1 eksemplārā + izmaksu tāmi arī elektroniskā formā (Microsoft Excel vai līdzvērtīgā formātā). Piedāvājumu un CD ievieto aizlīmētā, aizzīmogotā aploksnē, uz kuras jānorāda:

7.1.1. pretendenta nosaukums, adrese, Reģ.Nr., tālrunis un e-pasta adrese;

7.1.2. pasūtītāja nosaukums un adrese: Viļakas novada dome, Abrenes ielā 26, Viļaka, Viļakas novads, LV-4583;

7.1.3. atzīme ar norādi: „„Grants seguma atjaunošana Viļakas pilsētas Eržepoles ielai”, ID.Nr.VND 2018/17 MI. Neatvērt līdz 11.06.2018., plkst.13.00”.

7.2. Piedāvājuma sākumā jāievieto titullapa. Piedāvājumam jābūt cauršūtam (caurauklots, apzīmogots, norādīts lappušu skaits, amata nosaukums, paraksts, paraksta atšifrējums, vieta, datums).

7.3. Piedāvājums jāsagatavo latviešu valodā, saskaņā ar Tehnisko specifikāciju (*skat.* B.sadaļu). Pretendents atlases dokumentus var iesniegt arī svešvalodā, ja tiem ir pievienots pretendenta apliecināts tulkojums valsts valodā.

7.4. Piedāvājumā iekļautajiem dokumentiem jābūt skaidri salasāmiem, bez labojumiem. Pretendents ir tiesīgs visu iesniegto dokumentu kopiju un tulkojumu pareizību apliecināt ar vienu apliecinājumu.

7.5. Pēc piedāvājumu iesniegšanas termiņa beigām pretendents nevar savu piedāvājumu grozīt.

**8. Pretendenta kvalifikācijas prasības un iesniedzamie dokumenti**

**(Lūgums, piedāvājuma dokumentus sakārtot tabulā norādītajā secībā un atturēties no lieku dokumentu, kas nav prasīti, pievienošanas!!!)**

|  |  |  |
| --- | --- | --- |
| **Nr.p.k.** | **Pretendenta kvalifikācijas prasības** | **Iesniedzamie dokumenti** |
| 8.1. | - | Aizpildīta Finanšu un tehniskā piedāvājuma forma, atbilstoši C.sadaļai |
| 8.2. | - | 1. Izmaksu tāmes, sagatavotas atbilstoši 03.05.2017. MK noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām2. Attiecībā uz transporta būvēm (ceļiem) ir jāizmanto 03.05.2017. MK noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” **9.pielikuma** nevis 5.-7.pielikuma veidlapas!!!) 3. Izmaksu tāmes jāiesniedz arī elektroniskā formā (Microsoft Excel vai līdzvērtīgā formātā).4. Pretendents nav tiesīgs iesniegt piedāvājuma variantus. |
| 8.3. | Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs. | 1. *Dokuments par reģistrāciju nav jāiesniedz* – informācijas iegūšanai tiek izmantota Elektronisko iepirkumu sistēma (turpmāk – EIS) <https://www.eis.gov.lv/>2. Ja pretendents, kā arī tā apakšuzņēmēji un personas, uz kuras iespējām pretendents balstās ir reģistrēti līdzvērtīgā reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija. |
| 8.4. | 1. Pretendents ir reģistrēts Būvkomersantu reģistrā, saskaņā ar Būvniecības likuma 22.panta un Ministru kabineta 25.02.2014. noteikumiem Nr.116 „Būvkomersantu reģistrācijas noteikumi”.2. Attiecībā uz ārvalstu būvkomersantam, pasūtītājs atzīst attiecīgās valsts prasībām atbilstoši reģistrētu pretendentu.3. Uz būvdarbu uzsākšanas brīdi, saskaņā ar Būvniecības likuma 22.pantu, komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji. | 1. *Dokuments par reģistrāciju nav jāiesniedz* – informācijas iegūšanai tiek izmantots Būvniecības informācijas sistēmas (turpmāk – BIS) Būvkomersantu reģistrs <https://bis.gov.lv/bisp/lv/construction_merchants> 2. Ārvalstu būvkomersantam jāiesniedz līdzvērtīga dokumenta kopija, ko izdevušas attiecīgās dalībvalsts struktūras.3. Ja pretendents vēl nav reģistrēts Būvkomersantu reģistrā (tai skaitā ārvalstu komersants), tas iesniedz apliecinājums, ka gadījuma, ja tas tiks atzīts par uzvarētāju, tas reģistrēsies Būvkomersantu reģistrā un nodarbinās sertificētu speciālistu (norādīt sertificētā speciālista vārdu) jomā, uz kuru piesakās. |
| 8.5. | 1. Pretendentam ir sertificēts speciālists ceļu būvdarbu vadīšanā.2. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. | 1. *Sertifikāta kopija nav jāiesniedz* – informācijas iegūšanai tiek izmantots BIS Būvprakses un arhitekta prakses sertifikātu reģistrs <https://bis.gov.lv/bisp/lv/specialist_certificates> 2. Pretendentam jānorāda sertificēto speciālistu sertifikātu numuri C.sadaļas Finanšu un tehniskā piedāvājuma veidlapas 4.4.punktā.3. Ārvalstu pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. |
| 8.6. | Pretendents var balstīties uz citas personas tehniskajām vai profesionālajām iespējam, neatkarīgi no savstarpējo attiecību tiesiskā rakstura. Šādā gadījumā pretendents pierāda, ka tā rīcībā būs nepieciešamie resursi. | 1. Ja pretendents balstās uz citas personas tehniskajām vai profesionālajām spējām, tas iesniedz šīs personas apliecinājumu vai vienošanos ar to par nepieciešamo resursu nodošanu pretendenta rīcībā.2. Par personu, uz kuras iespējām pretendents balstās, papildus ziņas jāsniedz arī C.sadaļas Finanšu un tehniskā piedāvājuma veidlapas 4.5.punktā. |
| 8.7. | 1. Pretendents var balstīties uz citas personas saimnieciskajām vai finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi.2. Gadījumā, ja pretendents balstās uz citas personas finansiālajām iespējām, tam kopā ar attiecīgo personu jābūt solidāri atbildīgiem par iepirkuma līguma izpildi. | 1. Ja pretendents balstās uz citas personas saimnieciskajām vai finansiālajām iespējām, tas iesniedz šīs personas apliecinājumu vai vienošanos ar to par sadarbību konkrēta līguma izpildē.2. Par personu, uz kuras iespējām pretendents balstās, papildus ziņas jāsniedz arī C.sadaļas Finanšu un tehniskā piedāvājuma veidlapas 4.5.punktā.3. Iepirkuma norises gaitā pasūtītājs izvērtēs, vai gadījumā, ja pretendents balstās uz citu personu finansiālajām iespējām, attiecīgo resursu nodošana ir pierādīta (piemēram, pretendents ir izveidojis personu apvienību, kura kopumā ir atbildīga par līguma izpildi, t.sk., finansiālajām saistībām, vai ir iesniedzis citus līdzvērtīgus pierādījumus (piemēram, apņemšanos uz līguma izpildes brīdi izveidot apvienību, kas būs solidāri atbildīga par līguma izpildi). |
| 8.8. | Pretendents konkrētu darbu izpildei var piesaistīt apakšuzņēmējus. Šajā gadījumā pretendents par apakšuzņēmēju sniedz ziņas tikai tad, ja to veikto darbu/pakalpojumu/piegāžu vērtība ir vismaz 10% no kopējās iepirkuma līguma vērtības vai lielāka. | Ja apakšuzņēmēja veikto darbu/pakalpojumu/piegāžu vērtība ir vismaz 10% no kopējās iepirkuma līguma vērtības vai lielāka, pretendents norāda attiecīgās ziņas C.sadaļas Finanšu un tehniskā piedāvājuma veidlapas 4.6.punktā. |
| 8.9. | 1. Uz pretendentu un personu, uz kuras iespējam pretendents balstās, kā arī uz personālsabiedrības biedru, ja pretendents ir personālsabiedrība, nedrīkst būt attiecināmi Publisko iepirkumu likuma (turpmāk – PIL) 9.panta astotajā daļā minētie izslēgšanas nosacījumi. | 1. *Dokuments nav jāiesniedz* – pretendentu izslēgšanas gadījumi tiks pārbaudīti PIL 9.panta devītās daļas noteiktajā kārtībā, informācijas iegūšanai izmantojot EIS <https://www.eis.gov.lv/> 2. Attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu tiks pieprasīts, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas šā panta astotajā daļā noteiktie gadījumi.  |
| 8.10. | Piedāvājums jāparaksta pretendentu pārstāvēt tiesīgai personai. | Ja piedāvājumu paraksta pilnvarotā persona, piedāvājumam jāpievieno šīs personas pilnvarošanas dokuments.  |
| 8.11. | 1. Ja piedāvājumu iesniedz personālsabiedrība, piedāvājuma dokumentus paraksta, atbilstoši biedru savstarpējās vienošanās nosacījumiem.2. Pretendentam jāiesniedz atlases dokumenti par katru personālsabiedrības biedru. Uz katru personālsabiedrības biedru attiecas iepirkuma nolikuma (turpmāk – Nolikums) 8.3., 8.4. un 8.9.punkts, bet pārējos Nolikuma punktos izvirzītās prasības jāizpilda personālsabiedrības biedriem kopumā, ņemot vērā to pienākumus iespējamā līguma izpildē. | Piedāvājumam pievieno visu personālsabiedrības biedru parakstītu vienošanos par kopīga piedāvājuma iesniegšanu. Vienošanās dokumentā jānorāda katra personālsabiedrības biedra līguma daļa, atbildības sadalījums starp personālsabiedrības biedriem, to tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |

**9. Piedāvājuma cena**

9.1. Piedāvājumā cenu norāda *euro*. Piedāvājuma cenā jāiekļauj visi ar attiecīgo līguma izpildi saistītie izdevumi, t.sk., visi nodokļi, nodevas, iespējamie sadārdzinājumi un citas cenu izmaiņas, kā arī tādu darbu izmaksas, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā.

**10. Apmaksas nosacījumi**

10.1. Pretendents ir tiesīgs prasīt avansa izmaksu līdz 25% no līgumcenas (bez PVN). Avanss tiek izmaksāts 20 (divdesmit) kalendāro dienu laikā pēc rēķina saņemšanas.

10.2. Atlikusī summa tiek izmaksāta 15 (piecpadsmit) kalendāro dienu laikā pēc līgumsaistību pilnīgas izpildes un pieņemšanas – nodošanas akta abpusējas parakstīšanas.

**11. Piedāvājumu vērtēšana un lēmuma pieņemšana**

11.1. Piedāvājumi, kas iesniegti pēc iesniegšanas termiņa beigām, netiks vērtēti un tiks neatvērti nosūtīti/atdoti atpakaļ iesniedzējam.

11.2. Viļakas novada domes Iepirkumu komisija (turpmāk – Komisija) pārbaudīs piedāvājumu noformējuma atbilstību Nolikuma 7.punktā norādītajām prasībām. Lems par to, vai iesniegtie piedāvājumi noformēti atbilstoši Nolikuma prasībām. Piedāvājums, kas neatbilst noformējuma prasībām var tikt noraidīts tikai tad, ja tā neatbilstība ir būtiska.

11.3. Komisija pārbaudīs Pretendenta atbilstību Nolikuma 8.punktā norādītajām prasībām. Ja pretendents nav iesniedzis kādu no pieprasītajiem dokumentiem, piedāvājums netiek vērtēts.

11.4. Ja Komisija konstatē, ka, atbilstoši Nolikuma 8.punkta nosacījumiem, iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija, Komisijas noteiktajā termiņā, izskaidro vai papildina šajos dokumentos ietverto informāciju.

Izziņas un citus dokumentus, kurus PIL iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Attiecīgais dokumentu derīgumu termiņš ir attiecināms vienīgi uz tām izziņām un dokumentiem, kuri ir iesniedzami saskaņā ar PIL, nevis uz tādiem dokumentiem, kas, piemēram, apliecina pretendenta kvalifikāciju vai saimniecisko stāvokli.

Ja pretendents nav sniedzis pieprasītās informācijas skaidrojumu vai papildinājumu, atbilstoši Komisijas noteiktajām prasībām, Komisija piedāvājumu vērtē pēc tās rīcība esošās informācijas.

11.5. Komisija pārbaudīs piedāvājuma atbilstību Nolikuma B.sadaļas: Tehniskajai specifikācijai. Finanšu piedāvājumā jābūt precīzi iekļautiem visiem pasūtītāja tehniskajā specifikācijā norādītajiem darbiem un to daudzumiem. Neatbilstoši piedāvājumi netiek vērtēti.

11.6. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu, ja kļūdas tiek konstatētas, Komisija tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas ir labotas. Vērtējot finanšu piedāvājumu, Komisija ņem vērā labojumus.

11.7. Komisija izvērtē finanšu piedāvājumu cenas, pārliecinoties, vai nav iesniegts pārāk lēts piedāvājums.

11.8. Komisija, no visiem piedāvājumiem, kas atbilst Nolikuma prasībām, izvēlaspiedāvājumu **ar viszemāko cenu**.

**12. Iepirkuma līgums**

12.1. Pasūtītājs slēgs ar izraudzīto pretendentu iepirkuma līgumu (skat. *Pielikumu*), pamatojoties uz pretendenta piedāvājumu un saskaņā ar Nolikumu.

12.2. Līdzēji līgumā norādīto cenu un būvdarbu izpildes termiņu nav tiesīgs grozīt.

12.3. Saskaņā ar PIL 63.panta ceturto daļu, publiska būvdarbu līguma gadījumā pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iepirkumā uzvarējušais uzņēmējs iesniedz būvdarbos/pakalpojumos/piegādēs iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī uzņēmēja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā uzņēmējs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.

12.4. Saskaņā ar PIL 63.panta piekto daļu, pasūtītājs, pēc apakšuzņēmēja pieprasījuma, maksājumus par apakšuzņēmēja sniegtajiem būvdarbiem/pakalpojumiem/piegādēm, kuru apmaksas termiņu uzņēmējs kavē, ja pasūtītājs nav izmaksājis visu uzņēmējam pienākošos līgumcenu, pasūtītājs uz apakšuzņēmēja iesniegtā rēķina pamata pārskaita tieši apakšuzņēmējam un par attiecīgo summu samazina maksājumu uzņēmējam. Pasūtītājs, pirms apakšuzņēmēja rēķina apmaksas, informē par šādu pieprasījumu uzņēmēju un ļauj tam izteikt viedokli par pieprasījuma pamatotību.

#### **B. sadaļa: TEHNISKĀ SPECIFIKĀCIJA**

1. Iepirkuma priekšmets – Grants seguma atjaunošana Viļakas pilsētas Eržepoles ielai

2. Līguma izpildes laiks – līdz 30.11.2018.

3. Līguma izpildes vieta – Viļakas pilsētas Eržepoles iela.

4. Izmaksu tāme jāsagatavo, atbilstoši iepirkuma Tehniskajai specifikācijai un 03.05.2017. MK noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām. Izmaksu tāmes piedāvājumam jāpievieno arī elektroniskā formā (Microsoft Excel vai līdzvērtīgā formātā).

5. Piedāvājuma cenā jāiekļauj visi ar attiecīgo līguma izpildi saistītie izdevumi, t.sk., visi nodokļi, nodevas, iespējamie sadārdzinājumi un citas cenu izmaiņas, kā arī tādu darbu izmaksas, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā.

6. Būvdarbu garantijas termiņš – vismaz 3 gadi pēc pieņemšanas-nodošanas akta parakstīšanas.

7. Ja tehniskajā specifikācijā ir norādīti konkrētu ražotāju izstrādājumi, tos var aizstāt ar ekvivalentu citu ražotāju izstrādājumu izmantošana, ar nosacījumu, ka to galvenie raksturlielumi ir līdzvērtīgi Tehniskajā specifikācijā noteiktajiem.

**DARBA UZDEVUMS**

**Skat. failu “Tehniskā specifikācija”**

*[uz pretendenta uzņēmuma veidlapas]*

**C.sadaļa: FINANŠU UN TEHNISKĀ PIEDĀVĀJUMU FORMA**

**Publisko iepirkumu likuma 9.panta kārtībā organizētais iepirkums**

**„Grants seguma atjaunošana Viļakas pilsētas Eržepoles ielai”**

**(ID.Nr.VND 2018/17 MI)**

**1. PRETENDENTS**

|  |  |
| --- | --- |
| Pretendenta nosaukums, adrese, Reģ.Nr. |  |
| Bankas rekvizīti (banka, kods, konts) |  |
| Paraksttiesīgā persona (vārds, uzvārds, amats)(Ja līgumu slēdz pilnvarota persona, tad papildus norāda pilnvaras izošanas laiku un numuru) |  |

**2. KONTAKTPERSONA**

|  |  |
| --- | --- |
| amats, vārds, uzvārds |  |
| tālr. |  |
| e-pasta adrese |  |

**3. FINANŠU PIEDĀVĀJUMS**

|  |  |
| --- | --- |
| Izmaksu veids | Izmaksas(EUR bez PVN) |
| Grants seguma atjaunošana Viļakas pilsētas Eržepoles ielai |  |
| PVN 21% |  |
| Kopā ar PVN |  |

**3.1. Pretendents piekrīt šādai samaksas kārtībai** (jā/nē): \_\_\_\_\_\_\_\_\_\_\_

3.1.1. Pretendents ir tiesīgs prasīt avansa izmaksu līdz 25% no līgumcenas (bez PVN). Avanss tiek izmaksāts 20 (divdesmit) kalendāro dienu laikā pēc rēķina saņemšanas.

3.1.2. Atlikusī summa tiek izmaksāta 15 (piecpadsmit) kalendāro dienu laikā pēc līgumsaistību pilnīgas izpildes un pieņemšanas – nodošanas akta abpusējas parakstīšanas.

**4. TEHNISKAIS PIEDĀVĀJUMS**

* 1. Pretendenta piedāvājuma derīguma termiņš: \_\_\_\_\_\_ .
	2. Līguma izpildes termiņš līdz \_\_\_\_\_\_\_\_\_\_\_\_\_\_\_\_\_\_\_\_\_\_ .
	3. Būvdarbu garantijas termiņš: \_\_\_\_\_\_\_\_\_\_\_\_\_\_\_\_ pēc pieņemšanas-nodošanas akta parakstīšanas.
	4. Sertificētie speciālisti:

|  |  |  |  |  |
| --- | --- | --- | --- | --- |
| **Nr.p.k.** | **Speciālista vārds, uzvārds** | **Joma, kādā iegūts sertifikāts** | **Sertifikāta numurs** | **Papildus informācija par speciālistu:**- speciālists ir pretendenta darbinieks;- ar speciālistu uz piedāvājuma iesniegšanas brīdī līgums vēl nav noslēgts**[[1]](#footnote-1)**;- speciālists ir apakšuzņēmēja darbinieks**[[2]](#footnote-2)** |
| 1. |  |  |  |  |
| 2. |  |  |  |  |
| 3. |  |  |  |  |

* 1. Personas, uz kuru tehniskajām, profesionālajām, saimnieciskajām un/vai finansiālajām spējām pretendents balstās:

(ja pretendentam iztrūkst kādi speciālisti vai tehniskais aprīkojums vai nav pietiekama saimnieciskā vai finansiālā nodrošinājuma, kas nepieciešams iepirkumā norādīto prasību vai darbu izpildei, pretendents, lai apliecinātu, ka tā kvalifikācija atbilst iepirkuma dokumentos noteiktajam prasībām, var piesaistīt personas (gan fiziskas, gan juridiskas), uz kuru iespējām balstās)

|  |  |  |  |
| --- | --- | --- | --- |
| **Nr.p.k.** | **Vārds, uzvārds /****nosaukums** | **p.k. /****Reģ.Nr.** | **Adrese** |
| 1. |  |  |  |
|  |  |  |  |
|  |  |  |  |

* 1. Pretendenta apakšuzņēmēji, kuru veikto darbu/pakalpojumu/piegāžu vērtība ir vismaz 10% no kopējās piedāvātās iepirkuma līguma vērtības vai lielāka:

|  |  |  |  |
| --- | --- | --- | --- |
| **Nr.p.k.** | **Apakšuzņēmēja nosaukums, Reģ.Nr., adrese un kontaktpersona** | **Nododamo darbu apjoms no līguma kopējās cenas****(%)** | **Īss apakšuzņēmēja veicamo darbu apraksts** |
| 1. |  |  |  |
| 2. |  |  |  |
| 3. |  |  |  |

4.7. Pretendents atbilst mazā vai vidējā uzņēmuma definīcijai[[3]](#footnote-3) (jā/nē): \_\_\_\_\_\_\_\_\_\_\_.

*[datums]*

*[Paraksttiesīgās personas amata nosaukums] [ paraksts] [ vārds, uzvārds]*

###  *[z.v.]*

*Pielikums*

Publisko iepirkumu likuma 9.panta kārtībā

organizētā iepirkuma

„Grants seguma atjaunošana Viļakas pilsētas Eržepoles ielai”,

ID.Nr.VND 2018/17 MI

nolikumam

*Projekts*

**BŪVDARBU LĪGUMS Nr.\_\_\_**

Par grants seguma atjaunošana Viļakas pilsētas Eržepoles ielai

Viļakā \_\_.\_\_.2018.

**Viļakas novada dome**,adrese Abrenes iela 26, Viļaka, Viļakas novads, LV-4583, Reģ.Nr.90009115618, tās izpilddirektores **Zigrīdas Vancānes** personā, kura rīkojās pamatojoties uz likumu “Par pašvaldībām” un novada pašvaldības nolikumu (turpmāk – Pasūtītājs), no vienas puses,

**… „….”**, adrese ….., LV-…, Reģ.Nr……., tās valdes ….. **……** personā, kurš darbojas uz statūtu pamata (turpmāk – Uzņēmējs), no otras puses,

abi kopā un katrs atsevišķi (turpmāk – Līdzēji), pamatojoties uz Viļakas novada domes Iepirkumu komisijas Publisko iepirkumu likuma 9.panta kārtībā organizētā iepirkuma „Grants seguma atjaunošana Viļakas pilsētas Eržepoles ielai” ar ID.Nr.VND 2018/17 MI, rezultātiem un ….. iesniegto piedāvājumu, noslēdz šādu būvdarbu līgumu (turpmāk – Līgums):

**1.**     **Līguma priekšmets**

1.1. Uzņēmējs apņemas ar savu darbaspēku, tehniku, iekārtām un materiāliem veikt grants seguma atjaunošanu (turpmāk – Darbi) Viļakas pilsētas Eržepoles ielai (turpmāk – Objekts), atbilstoši Uzņēmēja iesniegtajam finanšu piedāvājumam (skat. *Pielikumu*).

**2.**     **Līgumcena un norēķinu kārtība**

2.1. Pasūtītājs par Līguma 1.1.punktā noteiktajiem Darbiem samaksā Uzņēmējam **……. EUR (……… *euro*, …. centi)**. Par PVN samaksu atbild Pasūtītājs.

2.2. Pretendents ir tiesīgs prasīt avansa izmaksu līdz 25% no līgumcenas (bez PVN). Avanss tiek izmaksāts **20 (divdesmit) kalendāro dienu** laikā pēc rēķina saņemšanas.

2.3. Atlikusī summa tiek izmaksāta **15 (piecpadsmit) kalendāro dienu** laikā pēc līgumsaistību pilnīgas izpildes un pieņemšanas – nodošanas akta abpusējas parakstīšanas.

2.4. Līguma 2.1.punktā norādītā līgumcena paliek nemainīga visā Līguma darbības laikā.

2.5. Pēc Uzņēmēja nolīgtā apakšuzņēmēja pieprasījuma, maksājumus par apakšuzņēmēja sniegtajiem būvdarbiem/pakalpojumiem/piegādēm, kuru apmaksas termiņu Uzņēmējs kavē, ja Pasūtītājs nav izmaksājis visu Uzņēmējam pienākošos līgumcenu, Pasūtītājs uz apakšuzņēmēja iesniegta rēķina pamata pārskaita tieši apakšuzņēmējam un par attiecīgo summu samazina maksājumu Uzņēmējam. Pasūtītājs pirms apakšuzņēmēja rēķina apmaksas informē par šādu pieprasījumu Uzņēmēju un ļauj tam izteikt viedokli par pieprasījuma pamatotību.

2.6. Apakšuzņēmēja pieprasītā summa tiek izmaksāta **15 (piecpadsmit) kalendāro dienu** laikā pēc apakšuzņēmēja pieprasījuma saņemšanas.

**3.**     **Līguma izpildes termiņš**

3.1. Līguma izpildes laiks – līdz **………..2018.**

3.2. Līguma izpildes termiņu Līdzēji nav tiesīgi grozīt.

**4. Pasūtītāja saistības**

4.1. Pasūtītāja tiesības:

4.1.1. Vienpusēji apturēt būvniecību, ja Uzņēmējs pārkāpj Līguma vai normatīvo aktu prasības.

4.1.2. Sasaukt būvsapulci, ja ir radusies nepieciešamība.

4.1.3. Par Uzņēmēja saistību nepienācīgu izpildi vai neizpildīšanu līdz Līguma 3.1.punktā noteiktajam termiņam, Pasūtītājs ir tiesīgs Uzņēmējam aprēķināt līgumsodu – 0.01% apmērā no līgumcenas bez PVN par katru nokavēto dienu, bet kopumā ne vairāk kā 10% no līgumcenas bez PVN. Līgumsods neatbrīvo Uzņēmēju no turpmākās līgumsaistību izpildes un zaudējumu atlīdzināšanas, kas radušies tā vainas dēļ.

4.1.4. Par Līgumsaistību neizpildi vispār Pasūtītājs ir tiesīgs Uzņēmējam aprēķināt līgumsodu EUR 5000.00 apmērā. Līgumsods neietver zaudējumu atlīdzību un zaudējumi atlīdzināmi papildus.

4.1.5. Citas tiesības, kas izriet no attiecīgajiem normatīvajiem aktiem vai Līguma.

4.2. Pasūtītāja pienākumi:

4.2.1. Līgumā noteiktajā laikā un kartībā veikt norēķinus par izdarītajiem Darbiem.

4.2.2. Kontrolēt Līguma izpildes gaitu un, ja nepieciešams, pieprasīt no Uzņēmēja kontroles veikšanai nepieciešamo informāciju.

4.2.3. Līdz Līgumā paredzēto Darbu uzsākšanai, nodot Uzņēmējam visu nepieciešamo dokumentāciju (ja tāda nepieciešama).

4.2.4. Savlaicīgi veikt Uzņēmēja izpildīto Darbu pieņemšanu, ja tie atbilst Līguma noteikumiem un būvnormatīvu prasībām.

4.2.5. Nodrošināt Uzņēmējam netraucētu piekļūšana Objektam, lai tajā varētu veikt sagatavošanās un būvniecības Darbus.

4.2.6. Pasūtītājs atturas no darbībām, kas var traucēt Darbu izpildi, ja vien tas nav saistīts ar būvniecības noteikumu pārkāpumiem.

4.2.7. Citi pienākumi, kas izriet no attiecīgajiem normatīvajiem aktiem vai Līguma.

4.3. Pasūtītājsatbild par:

4.3.1. Uzņēmējadarbības nodrošināšanai nepieciešamo dokumentu, informācijas savlaicīgu nodošanu Uzņēmējam (ja tas nepieciešams).

4.3.2. Darbu izpildes kontroles funkciju nodrošināšanu.

4.3.3. Finansējuma nodrošināšanu.

4.3.4. Darbu pieņemšanas – nodošanas organizāciju.

4.3.5. Kaitējumu, kas Pasūtītāja vainas dēļ, nodarīts Uzņēmējam vai trešajām personām. Netiešie zaudējumi nav jāatlīdzina.

**5. Uzņēmēja saistības**

5.1. Uzņēmēja tiesības:

5.1.1. Līgumā noteiktajā laikā un apmērā saņemt atlīdzību par paveiktajiem Darbiem.

5.1.2. Laicīgi saņemt no Pasūtītāja visu būvdarbiem nepieciešamo informāciju un dokumentus (ja tādi nepieciešami).

5.1.3. Netraucēti piekļūt Objektam.

5.1.4. Sasaukt būvsapulci, ja ir radusies nepieciešamība.

5.1.5. Par Līguma 2.2.un 2.3.punktā noteiktā samaksas termiņu kavējumu Uzņēmējs ir tiesīgs prasīt no Pasūtītāja nokavējuma procentus – 0.1% apmērā no kavētās maksājuma summas bez PVN par katru nokavēto dienu, bet kopumā ne vairāk kā 10% no kavētās maksājuma summas bez PVN.

5.1.6. Citas tiesības, kas izriet no attiecīgajiem normatīvajiem aktiem vai Līguma.

5.2. Uzņēmēja pienākumi:

5.2.1. Pēc Pasūtītāja pieprasījuma, ne vēlāk kā uzsākot Līguma izpildi, Uzņēmējs iesniedz būvdarbos/pakalpojumos/piegādēs iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Uzņēmēja apakšuzņēmēju apakšuzņēmējus. Iepirkuma līguma izpildes laikā Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā.

5.2.2. Veikt Darbu izpildi Līgumā paredzētajā termiņā, apjomā un kvalitātē.

5.2.3. Darbus veikt saskaņā ar Latvijas būvnormatīvu un citu Latvijas Republikas normatīvo aktu noteikumu prasībām.

5.2.4. Darbu veikšanas procesā ievērot drošības tehnikas, ugunsdrošības un satiksmes drošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Darbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām.

5.2.5. Pildīt visus citus no Līguma un Latvijas būvnormatīviem izrietošos Uzņēmēja pienākumus.

5.2.6. Nodrošināt visu Darbu izpildes procesā nepieciešamo dokumentu sagatavošanu un iesniegšanu Pasūtītājam.

5.2.7. Saņemt atļaujas un/vai saskaņojumus, ja tie ir nepieciešami Darbu veikšanai.

5.2.8. Ievērot un izpildīt Pasūtītāja norādījumus, kā arī regulāri saskaņot veicamo Darbu izpildi.

5.2.9. Rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Līdzēju sākotnējās vienošanās.

5.2.10. Pēc Pasūtītāja pieprasījuma, Uzņēmējsnekavējoties sniedz atskaiti par paveiktajiem un veicamajiem Darbiem.

5.2.11. Darbos izmantot tikai sertificētus materiālus, atbilstoši LBN.

5.2.12. Piedalīties būvsapulcēs, ja tādas tiek rīkotas.

5.2.13. Citi pienākumi, kas izriet no attiecīgajiem normatīvajiem aktiem vai Līguma.

5.3. Uzņēmējsatbild par:

5.3.1. Darbu veikšanu un organizēšanu, atbilstoši Līguma izpildes termiņam. Uzņēmējs apliecina, ka spēj Darbus veiktu norādītajā termiņā.

5.3.2. Pasūtītāja brīdināšanu, ja Darbu izpildes gaitā radušies apstākļi, kas var būt bīstami cilvēku veselībai, dzīvībai, īpašumam vai apkārtējai videi, un visu nepieciešamo pasākumu veikšanu to novēršanai.

5.3.3. Apakšuzņēmēju Darbu, kā arī viņu pieļautajām kļūdām.

5.3.4. Atklāto defektu savlaicīgu un kvalitatīvu novēršanu.

5.3.5. Visu darba drošības pasākumu organizēšanu un ievērošanu Objektā.

5.3.6. Tīrību Objektā visā Darbu izpildes laikā, kā arī nodrošina, lai esošie gruži un materiālu atliekas nepiesārņo Objektam pieguļošo teritoriju.

5.3.7. Kaitējumu, kas Uzņēmēja vainas dēļ, Darbu veikšanas laikā, nodarīts Pasūtītājam un/vai trešajām personām. Netiešie zaudējumi nav jāatlīdzina.

5.3.8. Kaitējumu Objektam, kas rodas veicot Darbus, kā arī par defektiem, kas tiek atklāti garantijas termiņa laikā, ja tie radušies Uzņēmējavainas vai neuzmanības dēļ.

5.3.9. Uzņēmējs ir atbildīgs par piegādāto materiālu kvalitāti.

5.3.10. Uzņemties risku (nelaimes gadījumi, būves sagrūšana, bojājumu rašanās, zaudējumu nodarīšana trešajām personām u.c.) par Objektu līdz Darbu pilnīgai pabeigšanai.

**6. Izmaiņas līgumā, tā darbības izbeigšana**

6.1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.

6.2. Par Līguma būtiskām izmaiņām, kas maina Līguma cenu, iepirkuma priekšmetu, samaksas kārtību, līgumsoda un kavējuma procentu apmēru vai Līguma izpildes termiņus, Līdzēji vienojas tikai pamatojoties uz Līguma noteikumiem.

6.3. Līdzēji ir tiesīgi vienpusēji atkāpties no Līguma, brīdinot par to 5 (piecas) kalendārās dienas iepriekš, ja kāds no Līdzējiem ilgstoši (vairāk kā trīs nedēļas) nepilda vai atkārtoti (vairāk kā vienu reizi) pārkāpj Līgumā norādītās saistības.

**7. Strīdu risināšanas kārtība**

7.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) kalendāro dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

**8. Citi noteikumi**

8.1. Līgums ir saistošs Pasūtītājam un Uzņēmējam un visām trešajām personām, kas likumīgi pārņem viņu tiesības un pienākumus.

8.2. Līgums stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

8.3. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas.

8.4. Līgums ar pielikumu sastādīts 2 (divos) eksemplāros ar vienādu juridisku spēku, no kuriem viens glabājas pie Pasūtītāja, bet otrs – pie Uzņēmēja.

**9. Līdzēju rekvizīti un paraksti**

|  |  |
| --- | --- |
| **PASŪTĪTĀJS:** | **UZŅĒMĒJS:**  |
| **Viļakas novada dome** | **SIA „………”** |
| Abrenes iela 26, Viļaka, Viļakas novadsLV-4583 |  |
| Reģ.Nr.90009115618 | Reģ.Nr. |
| Banka: Valsts Kase | Banka:  |
| Kods: TRELLV22 | Kods:  |
| Konta Nr.: LV92TREL9807330381600 | Konta Nr.: LV… |
| Banka: AS „Swedbank” |  |
| Kods: HABALV22 |  |
| Konta Nr.: LV65HABA0551034321424 |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /Z.Vancāne/z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/……./z.v. |

1. Speciālists, ar kuru uz piedāvājuma iesniegšanas brīdī līgums vēl nav noslēgts, iepirkumā kvalificējas kā persona, uz kuras iespējām pretendents balstās, tādējādi, pretendentam papildus jāaizpilda arī šīs veidlapas 4.5.punkts. [↑](#footnote-ref-1)
2. Par apakšuzņēmēju papildus jāsniedz ziņas arī šīs veidlapas 4.6.punktā, ja apakšuzņēmēja veikto darbu/pakalpojumu/piegāžu vērtība ir vismaz 10% no kopējās piedāvātās iepirkuma līguma vērtības vai lielāka. [↑](#footnote-ref-2)
3. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas, un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-3)